บาทเปิด 34.93/95 บาทต่อดอลล่าร์  แนวโน้มยังแข็งค่า
เงินบาทเปิดตลาด 34.93/95 บาทต่อดอลล่าร์  แนวโน้มยังแข็งค่าต่อจากแรงขายดอลล์ มองกรอบวันนี้ 34.70-35.00 บาทต่อดอลล่าร์
19 ต.ค. 2559

เงินบาทเปิดตลาด 34.93/95 บาทต่อดอลล่าร์  แนวโน้มยังแข็งค่าต่อจากแรงขายดอลล์ มองกรอบวันนี้ 34.70-35.00 บาทต่อดอลล่าร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 34.93/95 บาท/ดอลลาร์ จากช่วงเย็นวานนี้ที่ปิดตลาดที่ระดับ 35.03/05 บาท/ดอลลาร์ และล่าสุดเงินบาทแข็งค่ามาอยู่ที่ระดับ 34.85/87 บาท/ดอลลาร์
เงินบาทเช้านี้ปรับตัวแข็งค่า หลุดระดับ 35 บาท/ดอลลาร์ไปแล้ว ซึ่งมองว่าเริ่มจะเป็นการปรับฐาน และบางส่วนเป็นการขายดอลลาร์เพื่อทำกำไร หลังจากที่เงินบาทปรับตัวอ่อนค่าไปมากในช่วงที่ผ่านมา 
นักบริหารเงิน คาดว่า วันนี้เงินบาทยังมีแนวโน้มแข็งค่าต่อ มองกรอบวันนี้ไว้ที่ 34.70-35.00 บาท/ดอลลาร์